**A Tokaji DSE „Jó tanulója, jó sportolója” díjazottjai 2016-ban**

**Több éves hagyomány, hogy a tanév végén a Tokaji DSE elismerésben részesíti azt a diákot, aki kitűnő tanulmányi eredményével, példamutató magatartásával, szorgalmával és kiváló sporteredményeivel öregbítette iskolánk és a Tokaji DSE hírnevét, példát mutatva ezzel környezetének és tanulótársainak.**

**Büszkék vagyunk arra, hogy a Tokaji DSE fennállása során sok ezer diákkal szerettette meg a sportokat, vagy a mozgás örömét. Néhányan közülük, akik kisiskolásként nálunk kezdték el a rendszeres testedzést, országos és világszintű eredményeket értek el. Éltető Daniella, Kovács Péter, Mozgi Milán, Hornyák Marcell.**

**Reméljük, hogy a jelen és a jövő nemzedéke közül is kikerülnek majd hasonló kaliberű versenyzők.**

**A Tokaji DSE „Jó tanulója, jó sportolója” díjat a nevelőtestület javaslatára, a Tokaji DSE elnöksége döntése alapján az idén három tanuló érdemelte ki.**

**HRABINA INEZ.**

****

**Kisiskolás korában kezdett a Tokaji DSE-ben szivacskézilabdázni, ahol megyei bajnoki címet szerzett, majd regionális diákolimpián ezüstérmet, országos versenyen 4. helyezést ért el. A korosztályos csapat kapitánya volt. Felkészítő tanára Losoncziné Müller Katalin tanárnő.**

**4. osztálytól kézilabda versenyeken is kimagasló eredményeket ért el: Megyei bajnok, Országos elődöntő. Itt Csordás Sándorné (Ági néni) volt a nevelő edzője.**

**A Tokaji DSE-ből a Kölcsey DSE-be igazolt. Edzője: Hadobás István.**

**Eredményei:**

**Az NB II-ben a Kölcsey junior és felnőtt csapatban is játszik.**

**Kulcsár Anita emlékverseny különdíja. Legtechnikásabb játékos díj. Bekerül a kézilabda tehetségek közé.**

**2014-2015. NB II junior 2. hely. Régióválogatott 3. helyezés.**

**Szabolcs kupa 1. helyezés – Legtechnikásabb játékos díj.**

**Hun-ior kupa 2. helyezés – Legjobb magyar junior játékos különdíj.**

**2014-15-16-ban 2. 3. helyezések az NB II bajnokságban.**

**A díjazottunk legfőbb vágya, hogy a nemzeti kézilabda válogatottba bekerüljön. Ez a tehetsége, kitartása miatt reális célnak tekinthető!**

**Kívánjuk neki, hogy a céljait elérje!**

**MÁJER SÁNDOR**

****

**Kitűnő a tanulmányi eredménye és példamutató a magatartása. Kis ideig a labdarúgó sportcsoport tagja volt, majd 8 éves korától kajakozik.**

**Edzője, Simon Laci bácsi szerint példátlan akarattal küzd minden foglalkozáson, nem kell ösztönözni, inkább visszafogni a minden napi munka során. Kiváló küzdőképessége alakult ki a rendszeresen végzett edzések folyamán, az országos korosztályos bajnokság első harmadába került az eredményeivel.**

**Rendszeresen részt vesz az Országos Kajak-kenu Diákolimpián, az Országos Magyar Bajnokságon és az Országos Vidék Bajnokságon.**

**Budapesten a 2016. évi A Híd Építő Kupa – Öböl-kör Bajnokság országos 12. helyezettje.**

**Megyei 3. helyezett kajak K1 kategóriában.**

**Az Észak-Magyarországi régió Héraklész fizikai felmérő Bajnokság 6. helyezettje.**

**Szerencsi triatlon versenyen a prémium kategóriában 4. helyezett.**

**Nemcsak a választott sportágában jeleskedik, hanem a humán oldala is elismerést érdemel: Angol kiejtési verseny győztese 7. osztályban, 2. helyezettje 8. osztályban. Sikeres angol középfokú szóbeli nyelvvizsgát tett.**

**Versenyeredményei igazolják a szorgalmas munka eredményességét. Akaraterejét, küzdőképességét példaként állíthatjuk minden tanuló elé.**

**SIHA BÁLINT**

****

**Alsó tagozatban a labdarúgó sportcsoportban edzett, majd a kajakosok táborához csatlakozott.**

**Ő egy sport polihisztor. Nyolc éve siel, snowbordozik, kerékpározik.**

**Kimagasló eredményeit a hosszú távú futásban, úszásban, kajakban és a kerékpározásban érte el.**

**Csak néhány eredményét ismertetem, mert a lista hosszú.**

**Diákolimpia Mezei futó versenyen többszörös körzeti és megyei bajnok, Országos döntős.**

**Úszás diákolimpia körzeti bajnok, többszörös megyei döntős.**

**Duatlon diákolimpia országos 14. hely.**

**Kétszeres triatlon megyei bajnok.**

**A 18 éves korosztály nemzetközi versenyén 10 km és 22 km-es távján is indult, ahol 2. helyet szerzett.**

**Ezen kívül első helyezett lett a különböző extrém és több hegyi futásban.**

**Kajakban 2000 m-en megyei 1. hely.**

**Miskolci városi bajnokság 1. hely.**

**Héraklész, országos fizikai erőfelmérő bajnokságban 2. hely és országos összesítésben is 2.**

**A sikerekhez szükség van egy olyan szülői háttérre, mely ösztönözte és segítette őt az eredményeinek az elérésében.**